PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-163

**ROKIŠKIO RUDOLFO LYMANO MUZIKOS MOKYKLOS**

**2023 METŲ VEIKLOS ATASKAITA**

Rokiškio Rudolfo Lymano muzikos mokykla (toliau – Mokykla) vykdo 4 formalųjį švietimą papildančio ugdymo 4 (toliau – FŠPU), 4 neformaliojo vaikų švietimo (toliau – NVŠ), 5 tikslines neformaliojo vaikų švietimo ir neformalus suaugusiųjų švietimo programas. Mokykla turi choreografijos skyrių.

Mokykloje mokosi 520 mokinių (muzikos mokykloje – 317, choreografijos skyriuje – 203). FŠPU programose mokosi 358 mokiniai, NVŠ programose – 162 mokiniai, neformalaus švietimo suaugusiųjų programoje – 23.

Mokykloje dirba 35 pedagoginiai darbuotojai. Mokytojų amžiaus vidurkis – 53,6 m.

2023 m. Mokykla veiklą organizavo vadovaudamasi 2021–2023 m. Mokyklos strateginiu planu bei 2023 m. Mokyklos veiklos planu, siekdama *tobulinti ugdymo kokybę,* *puoselėti bendravimo ir bendradarbiavimo kultūrą bei kurti sveiką ir saugią ugdymo(si)aplinką.*Numatyti rodikliai buvo pasiekti ir įgyvendinti:

* + - * Mokykloje didelė ugdymo programų pasiūla: be visų vykdomų FŠPU ir NVŠ programų, atsižvelgiant į bendruomenės poreikius ir siekiant sudaryti kuo palankesnes sąlygas visiems rajono mokiniams ugdytis meninius gebėjimus, Mokykloje parengtos ir gavo finansavimą 5 tikslinės NVŠ programos („Allegro“, „Allegreto“, „Smuikas ir draugai“, „Dainavimo studija“ ir „Vizualinio meno studija“).
      * Mokykloje atnaujintos FŠPU muzikinio ir šokio ugdymo programos, orientuotos į šiuolaikišką, vaiko lūkesčius ir individualius gebėjimus atitinkantį ugdymo turinį, ugdymo procesas dera su bendrojo ugdymo atnaujintomis ugdymo programomis.
      * Mokyklą garsina jaunių ir jaunučių chorai, 5 dainininkų ansambliai, pučiamųjų instrumentų ansamblis, 4 smuikininkų ansambliai, tautinių šokių kolektyvas „Nemunėlis“, šiuolaikinio šokio grupė „Fiesta“, klasikinio šokio kolektyvas „Adagio“; smuikininkų, akordeonų, violončelių ansambliai, gitarų trio, suaugusiųjų kolektyvas „Gelmės“, susibūrę mokytojų ansambliai bei šiais metais susikūręs simfoninis orkestras.
* Mokykloje stengiamasi sukurti sąlygas kiekvienam mokiniui ugdyti(is) individulius savo gebėjimus ir kompetencijas – nuolat ir sistemingai stebima mokinių pažanga, analizuojami pasiekimai. Tiek individualių, tiek grupinių pamokų metu, mokiniai skatinami išsikelti individualius mokymosi tikslus, planuoti mokymosi veiklas, pasirinkti programą, įsivertinti pasiektą individualią pažangą. 81 % (2021 m. – 76 %) mokinių mokosi aukštesniuoju lygiu, nėra nepatenkinamai besimokančių, mokinių pažangumas – 100 %.
* 2023 m. Mokyklos veiklos plane buvo suplanuotas 151 renginys, įvyko – 143. Iš jų 84 nauji renginiai, o 59 – kasmet pasikartojantys.
* Siekiant ugdyti mokinių individualias kūrybines galias bei plėsti saviraiškos galimybes, be kasdieninių ugdymo užsiėmimų, ugdytiniams sudaromos sąlygos dalyvauti tarptautiniuose ir respublikiniuose konkursuose, festivaliuose bei projektuose šalyje ir užsienyje (svetur dalyvauta 89 renginiuose).
* *Tarptautiniuose konkursuose* 4 mokiniai ir 2 šokių kolektyvai įvertinti aukščiausiais „Grand Prix“ apdovanojimais, 76 mokiniai tapo laureatais, 12 – diplomantais. Gausiausiai dalyvauta Latvijos, Lenkijos ir Bulgarijos respublikose vykusiuose jaunųjų atlikėjų konkursuose-festivaliuose. Mokykloje sėkmingai buvo organizuotas X tarptautinis vokalinės muzikos konkursas „Lėkime dainų sparnais“.
* *Respublikiniuose konkursuose* dalyvavo beveik du trečdaliai mokyklos mokinių: iš jų laureatais tapo 115, diplomantais – 41 (dalyvauta Vilniuje, Kaune, Panevėžyje, Šiauliuose, Utenoje, Biržuose, Kupiškyje, Anykščiuose, Pasvalyje, Trakuose, Ignalinoje, Radviliškyje, Prienuose, Jonavoje, Zarasuose bei nuotoliniu būdu vykusiuose konkursuose).
* Sėkmingai dalyvautaetninės kultūros olimpiadoje, Lietuvos vaikų ir moksleivių liaudies kūrybos atlikėjų konkurso „Tramtatulis 2023“ visuose (rajoniniame, regioniniame, respublikiniame) etapuose, Aukštaitijos krašto moksleivių dainų šventėje „Skambanti vasara“ (Panevėžyje), festivalyje „Aukštaitijos viltys“ , Lietuvos šiaurės krašto suaugusiųjų liaudiškų šokių grupių varžytuvėse „Suk, suk ratelį“ (Kuršėnuose), Lietuvos dainų šventės šokių dienos „Amžių tiltais“ regioninė šokių šventė „Skambantys šokių sodai“(Mažeikiuose), Lietuvos Vakarų krašto dainų šventėje (Klaipėdoje), festivalyje „Aukštaitijos viltys“(Utenoje), X Baltijos šalių moksleivių styginių orkestrų festivalyje „Muzikuojantis jaunimas“ (Panevėžyje).
* Mokykloje organizuojami įvairūs koncertai ir renginiai, kuriuose noriai dalyvauja ir savo gabumus bei kompetencijas ugdo(si) beveik 75 proc. mokyklos mokinių: žiemos muzikos koncertas „Himnas meilei“, šokio spektaklis „Coliukė“, gatvės muzikos koncertas, tarptautiniai džiazo dienai skirtas koncertas, pirmos klasės mokinių koncertas „Pirmieji žingsniai“; violončelės klasės mokinių ir jų draugų koncertas šeimos dienai; šeimų koncertas „Šeimos gaida“, suaugusiųjų ugdymo programos koncertas ,,Susitikom”, smuikininkų ansamblių koncertai bei mokinių rečitaliai.
* Siekiant skatinti skirtingų gabumų vaikų saviraišką, Mokykloje buvo organizuoti 48 įvairios tematikos renginiai, kuriuose galėjo dalyvauti visi norintys įvairių gabumų mokiniai: respublikinis vaikų ir jaunimo gitaros muzikos festivalis „Vaikas su gitara“, konkursas – festivalis „Šoku, groju namuose“, rajoninis fortepijoninės muzikos festivalis „Pavasario garsai – 2023“ bei fortepijoninių etiudų konkursas, antrojo instrumento mokinių koncertas „Pavasario melodijos“; ritminio diktanto bei intervalų diktanto, natų skaitymo iš lapo, muzikinių tempų bei dailaus natų rašymo konkursai.
* Mokykloje vykdyti *projektai*: tarptautinis eTwinning projektas „A Musical Journey“ (Muzikinė kelionė); EITA iniciatyva – projektas ,,Rokiškio krašto šokio keliu“; muzikos edukacinis projektas  „Garsų pasauliai“(vykdomas kartu su Nacionaline M. K. Čiurlionio menų mokykla).
* Bendradarbiaudama su Rokiškio rajono savivaldybe, Mokykla sėkmingai organizavo pirmąjį respublikinį jaunųjų vokalistų konkursą Irenos Jasiūnaitės vardo premijai laimėti.
* Organizuoti ir tradiciniais tapę gabių muzikai vaikų festivalis „Aukštaitijos talentai“ ir etninės kultūros, istorijos ir tautinės atminties išsaugojimo iniciatyvos projekto respublikinis istorinio - klasikinio šokio festivalis „Arbatėlė pas Tyzenhauzus“.
* Minint 140 Mokyklos įkūrimo metines buvo organizuota 12 įvairių, šiai progai skirtų renginių, koncertų: integruotos – edukacinės pamokos „Apie Rudolfą Lymaną“; pirmoji respublikinė muzikos ir meno mokyklų mokinių konferencija, skirta muziko, pedagogo, vargonininko Rudolfo Lymano „Grafiškosios muzikos ir giedojimo  mokyklos“ įkūrimo 140 metų sukakčiai paminėti;  buvusių mokyklos mokinių koncertas „Sugrįžimai“; **koncertas ANNO 1883,** skirtas pirmosios Rokiškio muzikos mokyklos įsteigimo 140-osioms metinėms Rokiškio Šv. apaštalo evangelisto Mato bažnyčioje; Jubiliejinis koncertas „Muzika – tai mano namai“; metodinė edukacija mokytojams Rokiškio krašto muziejuje „Čia mūsų šaknys“; smuikininkų ansamblio koncertas „Debiutai“; kūrybinė iniciatyva „Sveikinimas  mokyklai“.
* Per įvairias veiklas, projektus bei akcijas Mokykloje išskirtinai didelis dėmesys skiriamas pilietiškumo kompetencijos ugdymui. Labai sėkmingai dalyvauta Europos parlamento nario Liudo Mažylio organizuotame pasaulio lietuvių eilėraščio ar esė konkurse „Švenčiu Lietuvą“; respublikiniame Širvintų meno mokyklos virtualiame muzikos ir dailės sintezės konkurse „Laisvė – tai kūrybos pradas“; ansamblinio muzikavimo konkurse „Lietuva, aš už muziką“; mokiniai koncertavo Vasario 16 -tosios ir Kovo 11- tosios renginiuose, Baltijos kelio minėjime.
* Rūpinantis mokinių kūrybinių, komunikacinių bei socialinių kompetencijų ugdymu(si) birželio, rugpjūčio mėn. mokykloje buvo organizuota stovykla „Vaikai vaikams“, kurios 5 pamainose dalyvavo per 120 vaikų (savivaldybės skirtos lėšos – 3100 eurų).
* Mokykla palaiko glaudžius ryšius su miesto ir rajono švietimo ir kultūros įstaigomis: minint tarptautinę mokytojų dieną Kultūros centre surengtas koncertas rajono švietimo įstaigų darbuotojams; rengtos muzikos dienos (8 koncertai) miesto darželių vaikams, Kamajų Antano Strazdo gimnazijos mokiniams, Senamiesčio progimnazijos darbuotojams. Surengti mokinių koncertai Rokiškio šv. Apaštalo evangelisto Mato parapijos senelių globos namuose, Skemų socialinės globos namuose bei Rokiškio socialinės paramos centre.
* Intensyviai bendradarbiaujama su Rokiškio krašto muziejumi, Rokiškio kultūros centru, Rokiškio rajono savivaldybės Juozo Keliuočio viešąja biblioteka. Dalyvaujama jų organizuojamose miesto šventėse, edukaciniuose renginiuose, premijų teikimo ceremonijose, knygų, leidinių, parodų pristatymuose.
* Glaudžiai bendradarbiaujama ir su rajono bendruomenėmis – koncertuota Kamajuose, Jūžintuose, Panemunėlyje, Salose, Lukštuose, Duokiškyje, Kazliškyje, Svėdasuose vykusiose bendruomenių šventėse.
* Mokyklos kvalifikacijos tobulinimo prioritetai orientuoti į pamokos kokybę bei kompetencijų, reikalingų skirtingų ugdymosi poreikių turinčių mokinių ugdymui(si). Mokytojai dalyvavo daugiau nei 110 kvalifikacijos kėlimo renginių ar nuotolinių mokymų.
* Mokykloje stipri ir nuolat skatinama mokytojų lyderystės raiška. Aktyviai vykdydami Mokyklos metodinių grupių veiklą, mokytojai nuolat dalinasi patirtimi ne tik su kolegomis, bet ir šalies mastu: 14 pedagogų skaitė pranešimus respublikiniuose, tarptautiniuose seminaruose, konferencijose; vedė meistriškumo pamokas šalies mokyklose; rengė ir pristatė rajono mokytojams savo parengtas metodines priemones.
* Mokykloje visus metus vykdoma ilgalaikė kvalifikacijos kėlimo programa „Muzikos ir meno mokyklų mokinių kompetencijų ugdymo(si) būdai ir strategijos“; įvyko daugiau kaip 10 metodinių veiklos renginių – metodinė „Gerosios patirties sklaidos“ diena; Aukštaitijos regiono muzikos mokyklų mokinių ir mokytojų edukacinis renginys „Kūrybinės dirbtuvės“; respublikinis seminaras – praktikumas „Jaunųjų atlikėjų meistriškumo ugdymas“; šokio meistriškumo pamokos Zarasų meno mokykloje bei fleitos meistriškumo pamokos Biržų, Kėdainių ir Rokiškio muzikos mokyklų mokiniams ir mokytojams.
* Mokytojams surengtos išvykstamosios metodinės dienos į Šiaulių pirmąją, Pasvalio, Biržų Vlado Jakubėno muzikos mokyklas.
* Mokykloje pastebima aktyvi Mokyklos tarybos veikla, sėkmingai bendradarbiaujama su mokinių tėvais, susibūrusi iniciatyvių ir veiklių mamų grupė – tėvai, globėjai kviečiami kartu su vaikais dalyvauti renginiuose, lankytis vaikų koncertuose, pamokose.
* Lapkričio 13-14 d. mokykloje buvo atliktas neformaliojo vaikų švietimo kokybės rodiklių išorinis vertinimas. Nustatyti 5 stiprieji Mokyklos veiklos rodikliai (asmenybės augimas, siejant ugdymą su gyvenimu; mokytojo kvalifikacija ir nuolatinis tobulėjimas; nuolat vertinamas paslaugų poreikis ir koreguojama paslaugų pasiūla, įstaigoje darbuotojai jaučiasi gerai, mikroklimatas teigiamas; bendradarbiavimas ir bendravimas) ir 3 tobulintini veiklos rodiklių aspektai (teikėjas naudoja individualios vaiko pažangos, pasiekimų atpažinimo ir pažangos vertinimo sistemą; teikėjo misija, vizija, filosofija ir tikslai atliepia nacionalinius ir savivaldybės strateginius dokumentus bei teisės aktus, reglamentuojančius NVŠ nuostatas; ugdymo erdvės yra saugios). Išorinio vertinimo ataskaita pristatyta mokyklos bendruomenei, aptarta mokytojų bei mokyklos tarybos posėdžiuose. Atsižvelgiant į išorinio vertinimo išvadas ir rekomendacijas, mokykloje pasirinktos pagrindinės veiklos tobulinimo kryptys bei parengtas veiklos tobulinimo planas.
* Mokykloje, siekiant kurti saugią ir sveiką mokymosi aplinką, didelis dėmesys kreipiamas į mokinių, mokytojų ir darbuotojų savijautą mokykloje, tarpusavio santykius, mikroklimatą. Bendradarbiaujant su Rokiškio rajono savivaldybės švietimo centru, mokytojams organizuotas E. Karmazos seminaras „Įstaigos vidinė komunikacija ir mikroklimato gerinimas“, o bendradarbiaujant su Rokiškio r. savivaldybės visuomenės sveikatos biuru, kovo – balandžio mėn. Mokykloje vyko mokymai „Smurtas ir priekabiavimas: pavojus, prevencijos priemonės, darbuotojų teisė ir pareigos“ bei psichologiniai 32 val. mokymai „Mokyklų darbuotojų gebėjimų visuomenės psichikos sveikatos srityje stiprinimas“.
* Siekiant kurti estetišką ir patrauklią ugdymosi aplinką mokykloje atliktas 2 klasių remontas; pakeistos pagrindinio įėjimo durys, keletas langų, įsigyta šiuolaikiškų baldų – spintų, suoliukų, veidrodžių, minkštasuolių, kėdžių simfoninio orkestro muzikantams.
* Modernizuojant ugdymo(si) aplinką nupirktas didelis televizorius choro klasei, nešiojamas kompiuteris bei garso kolonėlė, mikrofonas.
* Siekiant taupyti elektros energiją mokykloje keičiamas apšvietimas, įsigyta Led lempų.
* Sutvarkyta vieno pastato lauko siena ir atliktas pastatų vėjalenčių remontas (lėšas skyrė savivaldybė – 6498 Eur).
* Siekiant atnaujinti instrumentų bazę, įsigytas „PIGINI“ firmos akordeonas (3390 Eur), reikalingi instrumentai ankstyvojo muzikinio ugdymo programos vaikams (dūdelės, būgnai, lazdelės). Įsigyta metodinių priemonių solfedžio pamokoms bei priemonių, reikalingų kasdieniam ugdymo procesui (stovai natoms, LED lemputės apšviesti natoms, stygos gitarai ir smuikams, natų knygos).
* Choreografijos skyriujenupirkti 2 kompiuteriai, atnaujinta šokio avalynė bei sceniniai rūbai „Nemunėlio“ bei šiuolaikinio šokio kolektyvams.
* Minint 140 m. Mokyklos įkūrimo metines nupirkti paveikslų rėmai ir sukurta mokyklos istorijos paroda, įsigyti 2 mokykliniai stendai, mokyklos koridoriuje įrengta edukacinė siena, skirta mokyklos įkūrėjui Rudolfui Lymanui atminti (641 Eur); sukurtos ir pagamintos Mokyklos Jubiliejų bei Mokyklą reprezentuojančios priemonės – bloknotai, rašikliai, pieštukai.
* Mokyklos interneto svetainė [www.rokiskis.lm.lt](http://www.rokiskis.lm.lt) nuolat atnaujinama ir pateikiama išsami ir savalaikė informacija apie mokyklos naujienas, aktualijas, mokinių pasiekimus.